Henry Kissinger

Henry Alfred Kissinger ([kis-sin-jer], nama lahir: Heinz Alfred Kissinger [haɪnts ˈalfʁɛt ˈkɪsɪŋɐ], 27 Mei 1923 – 29 November 2023) ialah seorang diplomat dan ahli sains politik Amerika Syarikat yang berkhidmat sebagai Setiausaha Negara dan Penasihat Keselamatan negara tersebut di bawah pemerintahan kedua presiden Richard Nixon dan Gerald Ford.

Ringkasan hidup
Keluarga beliau merupakan keturunan Yahudi yang melarikan diri daripada pemerintahan Jerman Nazi pada tahun 1938. Beliau menjadi Penasihat Keselamatan Negara pada tahun 1969 dan kemudiannya serentak Setiausaha Negara Amerika Syarikat pada tahun 1973. Kissinger dianugerahkan Hadiah Keamanan Nobel pada tahun 1973 untuk tindakan penuh kontroversinya merundingkan gencatan senjata di Vietnam, dengan dua anggota komiti mengundurkan diri sebagai tanda protes. Beliau kemudiannya cuba untuk mengembalikan hadiah itu selepas gencatan senjata tersebut gagal namun tidak berjaya membuat demikian.

Kissinger memainkan peranan penting di dasar luar negeri Amerika Syarikat antara tahun 1969 dan 1977 dengan pengamalan Realpolitiknya. Dalam tempoh ini, dia mempelopori dasar détente dengan Kesatuan Soviet dan merundingkan Perjanjian Damai Paris yang mengakhiri penglibatan Amerika Syarikat dalam Perang Vietnam. Beliau turut dikaitkan dengan dasar-dasar yang penuh kontroversi seperti penglibatan Amerika Syarikat dalam kudeta di Chile serta sokongan negara tersebut kepada Pakistan dalam Perang Kemerdekaan Bangladesh meskipun ia melibatkan pembunuhan beramai-ramai. Setelah meninggalkan jawatannya dalam pemerintah, beliau membentuk sebuah firma perunding antarabangsa iaitu Kissinger Associates. Beliau turut menulis sebanyak satu dozen buku sejarah diplomatik sejarah dan hubungan antarabangsa.

Pendapat umum mengenai Henry Kissinger sangat dipertelingkahkan. Beberapa wartawan, aktivis dan peguam hak asasi manusia peguam telah mengutuk beliau sebagai seorang penjenayah perang, manakala beberapa ilmuwan pula menganggapnya sebagai Setiausaha Negara A.S yang paling berkesan sejak tahun 1965. Sejak memegang jawatannya yang terkenal itu, nasihatnya sangat dikehendaki para pemimpin dunia, termasuklah Presiden-Presiden Amerika Syarikat yang berikutnya.

 Rujukan 

 Pautan luar 
 Laman sesawang rasmi



Kategori:Fellow Guggenheim
Kategori:Alumni Universiti Harvard
Kategori:Penerima Hadiah Keamanan Nobel